**António de Oliveira Salazar**, nado en Vimieiro, Santa Comba Dão, o 28 de abril de 1889 e finado en Lisboa o 27 de xullo de 1970, foi un ditador portugués, profesor universitario e estadista. Exerceu como primeiro ministro entre 1932 e 1968 e interinamente a Presidencia da República en 1951. Foi a cabeza e principal figura do chamado Estado Novo, que abarcou o período entre 1926 e 1974, se ben o réxime non se consolidou coma tal ata 1933.

Traxectoria
-----------

Foi ministro das Finanzas entre 1928 e 1932. Entre 1932 e 1968 foi o estadista que dirixiu os destinos de Portugal, co cargo de Presidente do Consello de Ministros (primeiro ministro). Foi fundador e xefe da Unión Nacional (partido único durante o Estado Novo) a partir de 1931. Tamén foi o fundador e principal mentor do Estado Novo (1933-1974), substituíndo a ditadura militar (1926-1933). Tamén exerceu o cargo de Presidente interino da República, mais só no ano de 1951.

En abril de 1937 Alfonso Daniel Rodríguez Castelao e mais Ramón Suárez Picallo enviáronlle unha carta na que dicían:

> 
> 
> Vostede será para os supervivintes de Galiza algo menos ca un asasino, será un cómplice de asasinos.
> 
>

Salazar e Francisco Franco
--------------------------

Durante a guerra civil española, comezada en xullo de 1936, Salazar non dubidou en apoiar a Franco dende o primeiro momento. De aí o enorme prestixio gañado por Portugal entre os franquistas. Pouco antes do final da guerra, Salazar nomeou a Pedro Teotónio Pereira para a función de *Axente Especial* do Goberno Portugués xunto ao Goberno de Franco. Teotonio Pereira chegou a Salamanca en xaneiro de 1938, encontrando unha atmosfera de grande simpatía cos diplomáticos alemáns e italianos e de grande hostilidade cos diplomáticos dos restantes países. Teotónio Pereira pronto comezou a contrarrestar este ambiente e Portugal tivo un papel fundamental na disuasión do aliñamento de España coas Potencias do Eixo, na creación dun bloque ibérico neutro e na aproximación de España aos Aliados.

Nunha entrevista ao xornal francés *Le Figaro*, a 13 de xaneiro de 1958, Franco afirmaba que:

> 
> 
> O home de Estado máis completo, máis respectable de entre tódolos que coñecín, eu direille: Salazar. Teño aquí un personaxe extraordinario, pola súa intelixencia, o sentido político, a humanidade. A súa maior eiva é, talvez, a modestia.
> Francisco Franco (*en castelán*)
> 

Salazar tiña tamén unha grande admiración por outro ditador fascista, Benito Mussolini, tendo incluso unha fotografía do ditador italiano na súa secretaría de traballo.

Notas
-----

1. ↑  Un juicio duro sobre Oliveira Salazar, *ABC*, 27 de abril de 1937, páx. 11 *(en castelán)*.
2. ↑  "As lamentáveis referências da referência de tantos" (en portugués). 21 de novembro de 2008.

|  |  |
| --- | --- |
| Control de autoridades | 
* Wd: Q151394
* WorldCat
* VIAF: 36913367
* BAV: ADV11162053
* BIBSYS: 90523100
* BLBNB: 000339583
* BNE: XX1138995
* BNF: 11887455d
* BRE: 3528675
* CANTIC: a10152180
* DeutscheBio: 118750860
* Discogs: 4047974
* Dodis: P2115
* EBID: ID
* FAST: 43612
* Filmportal: ID
* GEC: 0058075
* GND: 118750860
* ICCU: RAVV046516
* IMDb: nm0211397
* ISNI: 0000 0001 2278 342X
* LCCN: n79114136
* Munzinger: 00000000086
* NDL: 00541479
* NKC: ola2005254068
* NLA: 35472509
* NLG: 239166
* NNDB: 000111380
* NTA: 068946422
* OBP: ID
* OL: OL4548992A
* PTBNP: 25711
* SELIBR: 234338
* SUDOC: 026669897
* TMDb: 1027042
* WikiTree: Oliveira\_Salazar-1

 |

---

|  |  |
| --- | --- |
| Este artigo tan só é un bosquexo |  *Este artigo sobre historia é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---